आज आयुर्वेद के नुस्खे पाश्चात्य जगत को अपनी ओर आकर्षित कर रहे हैं। औषधि गुणों से युक्त तुलसी, पीपल, दूर्वा, नीम, आँवला, हरड़, बेल, चन्दन आदि असंख्य जड़ी-बूटियों के गुणों को हमने नहीं पहचाना, पर पश्चिमी देश इनका अध्ययन कर खूब लाभ उठा रहे हैं। धन्वन्तरि जी ने कहा था- जो पुरुष जिस देश में उत्पन्न हुआ है, उस देश की भूमि में उत्पन्न जड़ी-बूटियों से निर्मित औषधि ही उसके लिए वस्तुतः लाभकारी हो सकती है।